Першыя гады пасля паўстання дзейнасць урада па распаўсюджанні рускай культуры ішла мэтанакіравана і актыўна. Але пасля адыходу Мураўёва і асабліва Карнілава яна паступова пачынае замаруджвацца. Гэта звязана было і з тым, што пачынае змяняцца агульная пазіцыя ўлад у стасунку да палякаў і каталіцызму. Канцэпцыя выцяснення і вынішчэння паступова замяняецца пазіцыяй цярпімасці і пільнага кантролю.